[{"text_idx": "#000000", "text": "U\u0308kskord ja\u0308id poes na\u0308ppu mingid shitaake seened. Ma enne arvasin, et neid ongi ainult kuivatatuna mu\u0308u\u0308gil ja mingisuguste aasiapa\u0308raste roogade sisse vaja, seega mul polnud eriti nende vastu huvi. Aga kui paki peal oli suur silt, et ala prae vo\u0303is nagu kukeseent, siis ma mo\u0303tlesin FBis uurida, et kes neid maitsnud on ja kas tasub osta. Pakk maksis ikkagi 4.99, mis pole just eriti odav lo\u0303bu, mida pru\u0308gikasti visata, kui ro\u0303ve on."}, {"text_idx": "#000001", "text": "Aita\u0308h teile, kes u\u0308tlesite, et need on mega head seened!"}, {"text_idx": "#000002", "text": "Po\u0303legu po\u0303rgus need valetajad, kes u\u0308tlesid, et need on mega ro\u0303vedad ja mo\u0303ttetud seened!"}, {"text_idx": "#000003", "text": "See oli mitu na\u0308dalat tagasi ja ma olen ikka ja ja\u0308lle avastanud ennast neid seeni ostmast, no\u0303nda ka ta\u0308na. Need on lihtsalt niiiiiii seenese maitsega seened, ma ei oska isegi paremini seletada. Natukene na\u0308tskemad ku\u0308ll, aga kui sa lo\u0303ikad neist suured viilud, praed vo\u0303is ja raputad soola peale, siis to\u0303epoolest, sul pole liha vajagi! Ma tegin siin u\u0308kspa\u0308ev shitaake burgereid! Need oleks vo\u0303inud olla ta\u0308itsa vegan va\u0308rk, aga pildil on Kardo burks, kuhu ma panin ikka kotleti ka vahele, sest \u201cmuidu pole so\u0308o\u0308k\u201d blabla."}, {"text_idx": "#000004", "text": "Mis ma nendega veel teinud olen... U\u0308kspa\u0308ev oli ko\u0303ht tu\u0308hi, tahtsin midagi su\u0308u\u0308a, aga ku\u0308lmkapis polnud nagu midagi head. Tegin endale seenesalatit, sest ma teadsin, et u\u0308ksko\u0303ik mille otsa ma need praeseened valan, see on juba hea. Seega sai mu salatisse veel purk tuunikala, rohelist jama, tomateid, maisi ja polnudki vist rohkem midagi. Oot, mul peaks telefonis mingi suvaline pilt ka vist olema, ma ei tea miks \ud83d\ude00 Vana hea toidupildistajate generatsioon vist."}, {"text_idx": "#000005", "text": "Ja ta\u0308na, ta\u0308na tegin ma seenekastmes pelmeene. Pildil ei tundu u\u0308ldse OLEVAT seenekastmes pelmeenid, aga ma vannun, et just seda nad on. Tervislikust toidust la\u0308ks asi vist ta\u0308na siis kaugele, kui ma seened sibula+ku\u0308u\u0308slaugu+vo\u0303iga a\u0308ra praadisin, siis sinna paki vahukoort peale virutasin ja lo\u0303puks va\u0308ikse paki seenepakisuppi sinna sisse segasin. Ma vihkan pakisuppe, aga no see on ainukene viis, kuidas neid \u201cnormaalselt\u201d a\u0308ra kasutada, kes va\u0308ga kokata ei viitsi \ud83d\ude00 Va\u0308rvilised pelmeenid sain rimist, nii nunnud."}, {"text_idx": "#000006", "text": "taaskord u\u0308ks maailma jubedaim so\u0308o\u0308gifoto \ud83d\ude00 aga enda vabanduseks u\u0308tlen, et mul polnud plaanis neid teile na\u0308idatagi \ud83d\ude00"}, {"text_idx": "#000007", "text": "Kirjutan seda posti aint seeto\u0303ttu, et kui on teie seas veel mo\u0303ni seenefa\u0308nn ja pole veel va\u0308rsket shitaaket proovinud, siis proovige julgelt. Pakk on kallis ku\u0308ll, aga no ma venitan 2 toidukorda u\u0308he pakiga va\u0308lja. Ja ku\u0308lmikus pu\u0308sisid mingi kaks na\u0308dalat normaalsed. Lihtsalt nagu... niiiii head seened noh! Na\u0308evad ku\u0308ll va\u0308lja nagu suva shampinjonid, aga oh ei so\u0303brake, oh ei."}, {"text_idx": "#000008", "text": "Mina sain neid igatahes Selverist, aga usun, et igas suuremas seenevalikuga poes on need olemas. Na\u0308ete, selline pakk. Olete ka proovinud?"}, {"text_idx": "#000011", "text": "Ohoh..ma pole suur seeneso\u0308o\u0308dik, kuid kukekaid sai ikka su\u0308giseti su\u0308u\u0308a. Aga sellel aastal polegi seeni saanud.. kuigi naaber meil krt tassib neid kastide viisi metsast mu\u0308u\u0308giks. Pidi olema suur seenesaak see aasta. Nu\u0308u\u0308d neid tahaks ku\u0308ll maitsta).\nKas neid saabki nii lambilt kiiresti valmis nagu s\u030canpinjonide puhul? Et ikka ilma keetmata jne..kohe pannile ja valmis?"}, {"text_idx": "#000013", "text": "Nami-Namis on pa\u0308ris palju retsepte. Ku\u0308ll kuivatatud, sest va\u0308rsked shiitake seened on meie turul suht uus na\u0308htus aga retseptid sobivad ka va\u0308rskete seente kasutamiseks "}, {"text_idx": "#000015", "text": "Aita\u0308h selle soovituse eest! Olen suur seeneso\u0303ber (ta\u0308nagi ka\u0308isin veel metsas ja sain kastmejagu kukeseeni) ja to\u0303sine seeneku\u0308tt ning korilane, kuid vot neid kultuurseeni pole veel miskipa\u0308rast proovinud! Nu\u0308u\u0308d teen seda aga suure huviga \ud83d\ude42"}, {"text_idx": "#000016", "text": "Sul on ju majal aed ka, eks? Meil to\u0303i keegi selle seenemu\u0308tseeli kuskilt ja pani vana o\u0303unapuu ka\u0308nnu sisse kasvama. Nu\u0308u\u0308d nad elavad ro\u0303o\u0303msalt seal tiigi a\u0308a\u0308res ja neid on nii palju, et keegi ei jo\u0303ua a\u0308ra su\u0308u\u0308a \ud83d\ude00 Siin mu\u0308u\u0308akse na\u0308iteks: "}, {"text_idx": "#000017", "text": "Kas sa meelega kirjutad Shiitake kogu aeg valesti ? \ud83d\ude42"}, {"text_idx": "#000018", "text": "miks ma seda meelega valesti kirjutama peaks \ud83d\ude00"}, {"text_idx": "#000019", "text": "Shitaaked on to\u0303esti imelised, ma kasutan neid tavaliselt aasia roogades \ud83d\ude42 tahtsin ma\u0308rkida veel, et mis va\u0308rk nende meeste ja lihata einetega on? Mu kaasa u\u0308tleb ta\u0308pselt sama kui liha toidulaualt puudub.. Et missss see pole mingi toit.. \ud83d\ude00 Teisel pool maailma :O ei tea kas ehk mehed su\u0308ndinud mingi karnivoori diplomiga u\u0308le maailma?"}, {"text_idx": "#000020", "text": "mis aasia roogi teed, soovita retsepti!\nSiin on palju ha\u0308id retsepte, ma tavaliselt wokin need seened bok choy\u2019ga ma ei tea kas teil seda saada on aga hiina kapsas sobiks ka. Lisaks kana krevette vms liha vo\u0303i u\u0308ldse mitte liha, beebi maisi,meil on see konservis ha\u0308sti odav, va\u0308rske veidi kallivo\u0303itu, cashew pa\u0308hkleid panen vahel, need annavad tekstuuri, prae kogu kraam pa\u0308hkli o\u0303lis, tavaline sobib ka, sega kokku ku\u0308u\u0308slaauk& ingver va\u0308ikseks tu\u0308keldatult, Sega 1/2 soja kaste, 1/2 Austri kaste ja veidi vett, viska kaste pannile kui seened ja kapsas JMS on praetud ainult 3 -5 min max prae muidu on liiga pehme, vahel ma lisan u teelusika maisi jahu segatud tl veega et paksem kaste ja\u0308a\u0308ks. Vahel tl mett et oleks pisut magusam. Serveerin riisi vo\u0303i nuudlitega, Peale puistan seesami seemneid ja rohelist sibulat. Suht kiire ja lihtne retsept, lastele la\u0308heb ka ha\u0308sti peale. Vo\u0303ib u\u0308ksko\u0303ik mis juurikaid sinna lisada, saab ku\u0308lmiku tu\u0308hjaks \ud83d\ude42"}, {"text_idx": "#000021", "text": "mis aasia roogi teed, soovita retsepti!"}, {"text_idx": "#000022", "text": "ei ole proovinud,me so\u0308o\u0308me lehter- kukeseeni, ise korjame neid"}, {"text_idx": "#000023", "text": "Ma arvan, et siit saab alguse shitake seente hullus. Pole varem ostnud, kui poest otsas pole, proovin ka \ud83d\ude42"}, {"text_idx": "#000025", "text": "Ei tea mis toimub aga muidu on lahe"}]